O‘zbekiston Respublikasi Markaziy saylov komissiyasining ayrim qarorlariga o‘zgartirish va qo‘shimchalar kiritish to‘g‘risida

O‘zbekiston Respublikasining “Saylov qonunchiligi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida” 2021-yil 8-fevraldagi O‘RQ-670-son, “O‘zbekiston Respublikasining Saylov kodeksiga o‘zgartish va qo‘shimchalar kiritish to‘g‘risida” 2021-yil 31-maydagi O‘RQ-691-son qonunlari hamda O‘zbekiston Respublikasi Saylov kodeksining 14 va 16-moddalariga muvofiq O‘zbekiston Respublikasi Markaziy saylov komissiyasi qaror qiladi:
 1. O‘zbekiston Respublikasi Markaziy saylov komissiyasining ayrim qarorlariga ilovaga muvofiq o‘zgartirish va qo‘shimchalar kiritilsin.
 2. Mazkur qaror O‘zbekiston Respublikasi Markaziy saylov komissiyasining rasmiy veb-saytida e’lon qilinsin.
 3. Mazkur qarorning ijrosini nazorat qilish O‘zbekiston Respublikasi Markaziy saylov komissiyasi raisining o‘rinbosari B. Kuchkarov zimmasiga yuklansin.
 1. Markaziy saylov komissiyasining 2019-yil 11-sentabrdagi 932-son qarori bilan tasdiqlangan Okrug va uchastka saylov komissiyalari tarkibini shakllantirish bo‘yicha yo‘riqnomada:
 a) 1-bandda:
 birinchi xatboshi quyidagi mazmundagi birinchi va ikkinchi xatboshilar bilan almashtirilsin:
 “O‘zbekiston Respublikasi Prezidenti saylovini o‘tkazuvchi okrug saylov komissiyasi Markaziy saylov komissiyasi tomonidan saylovga kamida yetmish kun qolganida komissiya raisi, rais o‘rinbosari, kotibidan va komissiyaning 8 — 18 nafar boshqa a’zolaridan iborat tarkibda tuziladi.
 O‘zbekiston Respublikasi Oliy Majlisi Qonunchilik palatasi deputatlari saylovini o‘tkazuvchi okrug saylov komissiyasi Markaziy saylov komissiyasi tomonidan saylovga kamida yetmish kun qolganida komissiya raisi, rais o‘rinbosari, kotibidan va 6 — 8 nafar komissiya a’zosidan iborat tarkibda tuziladi”;
 ikkinchi xatboshi tegishincha uchinchi xatboshi deb hisoblansin.
 b) 2-bandda:
 birinchi xatboshi quyidagi tahrirda bayon etilsin:
 “Xalq deputatlari viloyatlar va Toshkent shahar Kengashlariga saylov o‘tkazuvchi okrug saylov komissiyasi tegishli viloyat, Toshkent shahar saylov komissiyasi tomonidan saylovga kamida yetmish kun qolganida komissiya raisi, rais o‘rinbosari, kotibidan va 6 — 8 nafar komissiya a’zosidan iborat tarkibda tuziladi”;
 ikkinchi xatboshidagi “viloyat kengashiga” degan so‘zlar “viloyatlar va Toshkent shahar Kengashlariga” degan so‘zlar bilan almashtirilsin;
 uchinchi xatboshi chiqarib tashlansin;
 quyidagi mazmundagi xatboshi bilan to‘ldirilsin:
 “Xalq deputatlari tuman, shahar (bundan xalq deputatlari Toshkent shahar Kengashi mustasno) Kengashiga saylov o‘tkazish bo‘yicha okrug saylov komissiyalari tuzilmaydi. Bunda, tuman, shahar (bundan Toshkent shahar saylov komissiyasi mustasno) saylov komissiyasi mazkur Yo‘riqnomada nazarda tutilgan okrug saylov komissiyasining vakolatlarini ham amalga oshiradi”.
 v) 5-bandda:
 birinchi xatboshining birinchi jumlasi quyidagi tahrirda bayon etilsin: 
 “Uchastka saylov komissiyasi a’zolarining yarmidan ko‘pi bitta tashkilotdan tavsiya etilishi mumkin emas, bundan O‘zbekiston Respublikasining chet davlatlardagi diplomatik va boshqa vakolatxonalari huzurida, harbiy qismlarda, sanatoriylarda va dam olish uylarida, kasalxonalarda hamda boshqa statsionar davolash muassasalarida, qamoqda saqlash va ozodlikdan mahrum qilish joylarida tashkil etilgan uchastka saylov komissiyalari mustasno”;
 uchinchi xatboshi chiqarib tashlansin;
 to‘rtinchi — oltinchi xatboshilar tegishincha uchinchi — beshinchi xatboshilar deb hisoblansin;
 uchinchi xatboshi quyidagi tahrirda bayon etilsin:
 “nodavlat notijorat tashkilotlari vakillari”.
 g) 4-bob nomi quyidagi tahrirda bayon etilsin:
 “IV. Xalq deputatlari viloyatlar va Toshkent shahar Kengashlariga saylov o‘tkazuvchi okrug saylov komissiyasi a’zoligiga nomzodlarni tavsiya qilish”.
 d) 12-bandning ikkinchi xatboshisi chiqarib tashlansin.
 e) 13 va 14-bandlar quyidagi tahrirda bayon etilsin:
 “13. Muhokama natijalariga ko‘ra xalq deputatlari viloyatlar va Toshkent shahar Kengashlariga saylov o‘tkazuvchi okrug saylov komissiyasi a’zoligiga nomzodni tavsiya etish to‘g‘risida xalq deputatlari tuman va shahar Kengashi qarori qabul qilinadi va tegishli viloyat va Toshkent shahar saylov komissiyasiga yuboriladi.
 14. Xalq deputatlari viloyatlar va Toshkent shahar Kengashlariga saylov o‘tkazuvchi okrug saylov komissiyasining tarkibi tegishli viloyat va Toshkent shahar saylov komissiyasining qarori bilan tasdiqlanadi”.
 j) 15-banddagi “viloyat, tuman, shahar” degan so‘zlar “viloyat va Toshkent shahar” degan so‘zlar bilan almashtirilsin.
 z) 17-band quyidagi tahrirda bayon etilsin:
 “17. Saylov uchastkalari tuzilganidan keyin:
 fuqarolarning o‘zini o‘zi boshqarish organlari tomonidan — fuqarolar yig‘inida yoki fuqarolar vakillarining yig‘ilishida yoxud fuqarolar yig‘ini majlisida;
 jamoat birlashmalari, korxonalar, muassasalar va tashkilotlar tomonidan — mehnat jamoalari yig‘ilishida uchastka saylov komissiyasi a’zoligiga nomzodlar zaxirasi muhokama qilinadi hamda yig‘ilish (majlis) natijasi bayon bilan rasmiylashtirilib, saylovga kamida 50 kun qolganida xalq deputatlari tuman, shahar Kengashlariga ko‘rib chiqish uchun taklif qilinadi”.
 i) 27-bandning ikkinchi xatboshisi quyidagi tahrirda bayon etilsin:
 “Xalq deputatlari viloyat, Toshkent shahar Kengashlariga saylov o‘tkazuvchi okrug saylov komissiyalari, shuningdek uchastka saylov komissiyalari tegishli saylov okruglaridan saylangan deputatlar viloyat, tuman, shahar saylov komissiyasi tomonidan ro‘yxatga olinganidan keyin o‘z faoliyatini tugatadi”.
 y) 1-ilova o‘z kuchini yo‘qotgan deb topilsin.
 k) 2-ilova matni quyidagi tahrirda bayon etilsin:
 2. Markaziy saylov komissiyasining 2019-yil 11-sentabrdagi 935-son qarori bilan tasdiqlangan Siyosiy partiyaning vakolatli vakili to‘g‘risidagi nizomda:
 a) Nizomning butun matni bo‘yicha tegishli kelishik va sondagi “guvohnoma (mandat)” degan so‘zlar tegishli kelishik va sonda “mandat” degan so‘z bilan almashtirilsin.
 b) 6-band quyidagi tahrirda bayon etilsin:
 “6. Siyosiy partiyaning hududiy organi rahbari saylovga kamida o‘n kun qolganida ariza bilan tegishli saylov komissiyasiga siyosiy partiyaning vakolatli vakillari ro‘yxatini (ismi-familiyasi, lavozimi, yashash manzili va telefon raqami ko‘rsatilgan holda) taqdim etadi. Bunda ariza:
 O‘zbekiston Respublikasi Prezidenti saylovida — O‘zbekiston Respublikasi Prezidenti saylovini o‘tkazuvchi okrug saylov komissiyasiga;
 O‘zbekiston Respublikasi Oliy Majlisi Qonunchilik palatasi deputatlari saylovida — Qonunchilik palatasi deputatlari saylovini o‘tkazuvchi okrug saylov komissiyasiga;
 xalq deputatlari viloyatlar va Toshkent shahar Kengashlari deputatlari saylovida — mazkur Kengashlarga saylov o‘tkazuvchi okrug saylov komissiyasiga;
 xalq deputatlari tuman, shahar (bundan Toshkent shahri mustasno) Kengashlari deputatlari saylovida — tuman, shahar (bundan Toshkent shahar saylov komissiyasi mustasno) saylov komissiyasiga;
 O‘zbekiston Respublikasi Oliy Majlisi Qonunchilik palatasi hamda xalq deputatlari viloyat, tuman va shahar Kengashlari deputatlari saylovi bir vaqtda o‘tkazilgan taqdirda — Qonunchilik palatasi deputatlari saylovini o‘tkazuvchi okrug saylov komissiyasiga taqdim etiladi.
 Arizaga vakolatli vakillikka nomzodning pasport nusxasi, 2 dona 3 x 4 sm hajmdagi fotosurati ilova qilinadi”.
 v) 8-bandning uchinchi xatboshisidagi “o‘n besh kundan” degan so‘zlar “o‘n kundan” degan so‘zlar bilan almashtirilsin.
 g) 13-band quyidagi tahrirda bayon etilsin:
 “Siyosiy partiyaning vakolatli vakili saylov komissiyalarining harakatlari va qarorlari ustidan qonunda belgilangan tartibda sudga shikoyat qilishi mumkin”.
 d) 1-ilovaning matni quyidagi tahrirda bayon etilsin:
 e) 2-ilovaning matni quyidagi tahrirda bayon etilsin: 
 3. Markaziy saylov komissiyasining 2019-yil 11-sentabrdagi 936-son qarori bilan tasdiqlangan Nomzodlarning ishonchli vakillari to‘g‘risidagi nizomda:
 a) 6-bandda:
 birinchi xatboshidan “okrug” degan so‘z chiqarib tashlansin;
 uchinchi xatboshi quyidagi tahrirda bayon etilsin:
 “xalq deputatlari viloyatlar va Toshkent shahar Kengashlari deputatligiga nomzod tomonidan xalq deputatlari viloyatlar va Toshkent shahar Kengashlariga saylov o‘tkazuvchi okrug saylov komissiyasiga”;
 quyidagi mazmundagi to‘rtinchi xatboshi bilan to‘ldirilsin:
 “xalq deputatlari tuman, shahar (bundan Toshkent shahri mustasno) Kengashi deputatligiga nomzod tomonidan tuman, shahar (bundan Toshkent shahar saylov komissiyasi mustasno) saylov komissiyasiga taqdim etiladi”;
 to‘rtinchi — oltinchi xatboshilar tegishincha beshinchi — yettinchi xatboshilar deb hisoblansin;
 oltinchi xatboshidan “okrug” degan so‘z chiqarib tashlansin.
 b) 13-band quyidagi tahrirda bayon etilsin:
 “Ishonchli vakillar saylov komissiyalarining harakatlari va qarorlari ustidan qonunda belgilangan tartibda sudga shikoyat qilishi mumkin”.
 v) 2v-ilova matni quyidagi tahrirda bayon etilsin:
 4. Markaziy saylov komissiyasining 2019-yil 5-oktabrdagi 951-son qarori bilan tasdiqlangan Siyosiy partiyalar va fuqarolarning o‘zini o‘zi boshqarish organlaridan kuzatuvchilar to‘g‘risidagi nizomda:
 a) 5 va 6-bandlar quyidagi tahrirda bayon etilsin:
 “5. Siyosiy partiyaning tuman (shahar) tashkiloti O‘zbekiston Respublikasi Prezidentligiga, O‘zbekiston Respublikasi Oliy Majlisi Qonunchilik palatasi va xalq deputatlari viloyat, tuman va shahar Kengashlari deputatligiga ushbu siyosiy partiyadan ko‘rsatilgan nomzod ro‘yxatga olingan kundan boshlab, fuqarolarning o‘zini o‘zi boshqarish organlari esa okrug saylov komissiyasi tuzilganidan keyin o‘z kuzatuvchilari to‘g‘risida tegishli saylov komissiyasiga ariza bilan murojaat qiladi. Bunda ariza:
 O‘zbekiston Respublikasi Prezidenti saylovida — O‘zbekiston Respublikasi Prezidenti saylovini o‘tkazuvchi okrug saylov komissiyasiga;
 O‘zbekiston Respublikasi Oliy Majlisi Qonunchilik palatasi deputatlari saylovida — Qonunchilik palatasi deputatlari saylovini o‘tkazuvchi okrug saylov komissiyasiga;
 xalq deputatlari viloyatlar va Toshkent shahar Kengashlari deputatlari saylovida — mazkur Kengashlarga saylov o‘tkazuvchi okrug saylov komissiyasiga;
 xalq deputatlari tuman, shahar (bundan Toshkent shahri mustasno) Kengashlari deputatlari saylovida — tuman, shahar (bundan Toshkent shahar saylov komissiyasi mustasno) saylov komissiyasiga;
 O‘zbekiston Respublikasi Oliy Majlisi Qonunchilik palatasi hamda xalq deputatlari viloyat, tuman va shahar Kengashlari deputatlari saylovi bir vaqtda o‘tkazilgan taqdirda — Qonunchilik palatasi deputatlari saylovini o‘tkazuvchi okrug saylov komissiyasiga taqdim etiladi.
 Arizaga kuzatuvchilarning ro‘yxati (ismi-familiyasi, lavozimi, yashash manzili va telefon raqami ko‘rsatilgan holda), ularning shaxsini tasdiqlovchi hujjat nusxalari, 3x4 sm. o‘lchamdagi ikki dona fotosurat ilova qilinadi.
 6. Siyosiy partiyalar va fuqarolarning o‘zini o‘zi boshqarish organlari o‘z kuzatuvchilari to‘g‘risida tegishli saylov komissiyasiga saylovga kamida o‘n kun qolgunga qadar murojaat qilishi mumkin”.
 b) 7-banddagi “Okrug” degan so‘z “Tegishli” degan so‘z bilan almashtirilsin.
 v) 8-bandning birinchi xatboshisi quyidagi tahrirda bayon etilsin:
 “Mandat namunasi tegishincha O‘zbekiston Respublikasi Markaziy saylov komissiyasining 2019-yil 23-iyuldagi 924-son va 2021-yil 14-apreldagi 1065-son qarorlari bilan tasdiqlangan nizomlar bilan belgilanadi”.
 g) 9-banddagi “okrug” degan so‘z “tegishli” degan so‘z bilan almashtirilsin.
 d) 10-bandning uchinchi xatboshisidagi “o‘n besh kundan” degan so‘zlar “o‘n kundan” degan so‘zlar bilan almashtirilsin.
 e) 13-bandda:
 o‘n ikkinchi xatboshidagi “okrug saylov komissiyasi tomonidan” degan so‘zlar “tegishincha okrug, tuman, shahar (bundan Toshkent shahar saylov komissiyasi mustasno) saylov komissiyalari tomonidan” degan so‘zlar bilan almashtirilsin;
 o‘n uchinchi xatboshi quyidagi tahrirda bayon etilsin:
 “harbiy qismlarda, qamoqda saqlash va ozodlikdan mahrum etish joylarida tuzilgan saylov uchastkalariga borishi haqida kamida uch kun oldin tegishli uchastka saylov komissiyasini belgilangan tartibda xabardor qilish”.
 j) 16-bandda “okrug saylov komissiyasi” degan so‘zlar “tegishincha okrug saylov komissiyasi, tuman, shahar (bundan Toshkent shahar saylov komissiyasi mustasno) saylov komissiyasi” degan so‘zlar bilan almashtirilsin.
 z) 17-bandning birinchi xatboshisi quyidagi tahrirda bayon etilsin:
 “Kuzatuvchi saylov komissiyalarining harakatlari va qarorlari ustidan qonunda belgilangan tartibda sudga shikoyat qilishi mumkin”.